Bruno Ederma

Bruno Karl Immanuel Ederma (sündinud Bruno Karl Immanuel Ederberg; 28. aprill 1900 Kuressaare – 31. oktoober 1976 Wiarton) oli eesti vaimulik. Ta lõpetas aastal 1918 Tartu Aleksandri gümnaasiumi. Võttis osa Vabadussõjast. Tartu ülikooli usuteaduskonnas õppis ta 1918–1924. Prooviaastal oli ta Viljandi Pauluse koguduses. Ordineeriti õpetajaks 18. jaanuaril 1925. Ederma oli Lääne-Nigula koguduse õpetaja 1925–1929 (olles samaaegselt usuõpetaja Haapsalus) ja Rakvere Kolmainu koguduse õpetaja 1929–1937. 1937–1941 oli Tallinnas sotsiaaltöötaja. Läks 1941 Saksamaale. Lahkus 1949 Saksamaalt USA-sse. USA-s olles astus kohaliku luterliku kiriku sisemisjoni töösse, asutades uusi kogudusi. Ta teenis aastatel 1952–1958 õpetajana Norco linnakeses Californias. 1958–1961 teenis ta Absecon'i linnakeses New Jersey osariigis. Alates 1961 tegutses Kanadas kirikliku sotsiaaltöö korraldajana Scarborough's. Seal olles pani ta ka nurgakivi eesti vanadekodule. Ja oli ka EELK Toronto Peetri koguduse abiõpetaja. Alates aastast 1973 oli ta Kanadas Wiarton, Ontario luteri koguduse hingekarjane. Tema isa Friedrich Wilhelm Ederberg oli Kaarma ja Kambja koguduste õpetaja. Poolvend Hermann Johannes Ederberg oli Hargla ja Koeru koguduste õpetaja. Onu Konstantin Thomson ja onupoeg Helmut Thomson olid Hageri Lambertuse koguduse õpetajad. Onupoeg Waldemar Thomson oli Pärnu Nikolai koguduse õpetaja. Eesti Kirik nr. 3. 1975 Lexicon deutschbaltischer Theologen seit 1920, Bearbeitet von Wilhelm Neander Konrad Veem Eesti Vaba Rahvakirik Dokumentatsioon ja leksikon EVR Stockholm 1988 Friedrich Wilhelm Ederberg – 150 Bruno Ederma on kirjutanud ka romaani kirikuõpetaja elust (pseudonüümi Endel Vihula all): E. Vihula, Kalmunurme kirikuõpetaja päevik. Kaas: Axel Rossman, Tallinn: Eesti Kirik, 1936. Die ethischen Forderungen der Bergpredigt und die Politik = Mäejutluse eetilised nõudmised ja poliitika: auhinnatöö / Bruno Ederberg; Tartu Ülikool, Tartu, 1923 Vaimulikke laule: noortele / valinud ja korraldanud B. Ederberg ja Nikolai Tann Tallinnas: Kristlik noorte naisühing, 1926 Hüüe : kristlikke kõnelusi eriti noortele / B. Ederberg ; [kaas: K. Krausberg] Tallinna : E. ev.-l. k. Noorsootöö sekretariaat, 1929–1931 Jumalateenistus Rakwere Ew. Luteriusu kirikus 22. aprillil 1933 a. kell 19.00 Rakwere garnisoni kalmistule maetud kaitsewäelaste ja kodanikkude mälestamiseks / jutlustab Rakwere Ew. Luteriusu kirikuõpetaja B. Ederberg Rakvere: Rakvere Ev. Luteriusu kirik, 1933 Surnute mälestuspüha: lohutusmõtteid leinajaile / B. Ederberg; [kaas: K. Krausberg] Rakvere: Viru praostkond, 1933 "Käi minu järel!": 25 jutlust / korraldanud ja wälja andnud Paul Kuusik; Tallinn 1934 (9 autorit, üheks B. Ederberg) Lahkusud Eestis / B. Ederberg; Rakvere 1935 Eesti ev.-luteri kirik ja lahkusud / B. Ederberg Tartu: Tartu Ülikooli Usuteaduskond, 1935 Teod Jumala väes: Toyohiko Kagawa: tema elu Kristusele ja Jaapanile / D. Carola Barth; autoriseeritud tõlge saksa keelest: B. Ederma Eesti Evangeeliumi Luteriusu kirikud / toimetanud B. Ederma, Asta Jaik; Tartu: K. Jaik, 1939 The Evangelical Lutheran Church of the Reformation of Absecon, New Jersey: Dedication Judica, March 15th, 1959 / Bruno I. Ederma Vastutuuli / EELK Los Angelese Kogudus; Los Angeles: EELK Los Angelese Kogudus, 1950–1965, Toimetajad:... Bruno Ederma 1951 Kristjan Luhamets, Friedrich Wilhelm Ederberg – 150 10.06.2009, Eesti Kirik Bruno Ederma Eesti biograafilises andmebaasis ISIK "Eesti biograafiline andmebaas ISIK". Originaali arhiivikoopia seisuga 9. juuni 2007. Vaadatud 20. mail 2010. ESTER